Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Miljardär Elon Musk väidab, et USA tehnoloogiahiiglane Apple piirab sõnavabadust. Musk väitis, et Apple ähvardas eemaldada Twitteri oma veebipoest.
"Apple on Twitteris reklaamimise lõpetanud. Kas nad vihkavad sõnavabadust Ameerikas?" kirjutas esmaspäeval sotsiaalmeedias Musk.

Musk väitis veel, et Apple ähvardas eemaldada Twitteri oma veebipoest. Muski sõnul ei anna firma piisavalt informatsiooni, miks teatud rakendused ja sisu on App Store'is blokeeritud.

Kümned miljonid inimesed kasutavad Apple'i toodetud iPhone'e, et pääseda ligi Twitterile. Rakendus laetakse alla Apple'i veebipoest.

Muski Apple'i vastane kriitika tuleneb sellest, et mitmed suurfirmad on oma reklaamimise Twitteris ajutiselt peatanud.

Musk väidab samas, et tahab platvormil suurendada sõnavabadust, kriitikud kardavad aga, et kontrolli nõrgendamine sisu üle suurendab vihakõne ja valede levikut.

Musk on lubanud taastada kõik Twitteri kontod, mis siiani olid Twitteri keskkonnas blokeeritud. Hiljuti otsustas Musk ennistada endise USA presidendi Donald Trumpi Twitteri konto.
## Pealkiri:

user
Musk süüdistab Apple'it sõnavabaduse piiramises
assistant